**ОТЧЕТ**

**ЗА ДЕЙНОСТТА НА ИНСПЕКТОРАТА**

**В МИНИСТЕРСТВОТО НА ТРАНСПОРТА И СЪОБЩЕНИЯТА ПРЕЗ 2022 г.**

**(Резюме)**

Съгласно утвърдения Годишен план за дейността на Инспектората в Министерството на транспорта и съобщенията за периода 01 януари – 31 декември 2022 г. са поставени следните годишни цели:

1. Предотвратяване и отстраняване на нарушения от администрацията с цел постигане на законосъобразно и правилно функциониране на администрацията;

2. Извършване на независима и обективна оценка на дейността на администрацията;

3. Подобряване на работата на администрацията чрез формулирани от Инспектората конкретни препоръки за подобряването на работата и отстраняването на допуснатите пропуски и нарушения;

4. Осъществяване на контрол и проверки по ЗПКОНПИ и Наредбата за организацията и реда за извършване на проверка на декларациите и за установяване конфликт на интереси;

5. Повишаване ефективността на Инспектората чрез повишаване квалификацията на служителите чрез осигуряване на необходимите професионални знания и умения.

За периода от 01.01.2022 г. до 31.12.2022 г. Инспекторатът в Министерството на транспорта и съобщенията е извършил общо - 38 бр. планови и извънпланови проверки, възложени със заповед на министъра на транспорта и съобщенията и са изпратени писма с препоръки за отстраняване на установените нарушения, нередности и пропуски до проверените структури.

Налице е пълно изпълнение на планираните задачи и поставените цели на Инспектората през 2022 г. в Годишния план за дейността на Инспектората за 2022 година, утвърден от министъра на транспорта и съобщенията.

За отчетния период Инспекторатът е извършил 19 броя тематични проверки в Министерството на транспорта и съобщенията и второстепенните разпоредители с бюджет към министъра на транспорта и съобщенията.

За отчетния период Инспекторатът е извършил 19 бр. извънпланови проверки, възложени със заповед на министъра на транспорта и съобщенията, като 14 бр. от извънплановите проверки са извършени по постъпили сигнали в МТС, 1 бр. проверка е извършена по искане на Прокуратурата и 4 бр. проверки са извършени по разпореждане на министъра на транспорта и съобщенията.

През 2022г. в Инспектората са постъпили/насочени общо 52 броя сигнали на граждани и организации срещу неправилни/незаконосъобразни действия/бездействия на служителите от администрациите, като от тях 46 броя са процедирани по АПК съответно: 6 броя сигнали са препратени по компетентност на основание чл. 112 от АПК, 3 броя сигнали са приключени на основание чл. 124, ал. 1 от АПК, 2 броя анонимни сигнали са приключени на основание чл. 111, ал. 4 от АПК, по 21 броя сигнали са разпоредени 14 броя извънпланови проверки със заповед на министъра на транспорта и съобщенията, 12 бр. сигнали - при проведеното предварително проучване от инспектората е установено, че сигналите не подлежат на проверка и не са извършени проверки въз основа на одобрени от министъра на транспорта и съобщенията докладни записки на основание чл. 32, ал. 5 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи и 2 бр. сигнали са в процес на предварително проучване към края на 2022 г.

 Сигнали подадени по реда на ЗПКОНПИ са 6 бр., от които:

* 1 бр. анонимен сигнал е процедиран без разглеждане, към архив, на основание чл. 7 от Наредбата за организацията и реда за извършване на проверки на декларациите и установяване на конфликт на интереси,
* 5 бр. сигнали са препратени на компетентния орган на основание чл. 8 от Наредбата за организацията и реда за извършване на проверки на декларациите и установяване на конфликт на интереси.

Най–често срещаните нарушения и пропуски, установени от Инспектората в хода на извършените планови и извънпланови проверки, включително по постъпили сигнали по АПК са следните:

* Неактуални, непълни или липса на вътрешноведомствени правила и процедури, както и заповеди на административния орган/ органа по назначаване;
* Несъответствия в реда и организацията и изпълнението на дейностите, съобразно измененията в регламентиращата ги нормативна уредба, в т. ч. и при предоставяне на административни услуги и режими;
* Незаконосъобразни и неправилни действия/бездействия на служители от администрацията;
* Несъответствия при прилагането на нормативната уредба, относно:
* извършване в срок от назначените комисии на проверки на подадените декларации по ЗПКОНПИ от задължените лица и изготвяне на доклади в срок за извършената дейност на комисиите;
* непубликуване на списъци на неподали служители на декларации за имущество и интереси по чл. 35, ал. 1, т. от ЗПКОНПИ
* неспазване на законоустановени срокове за разглеждането на подадени сигнали и вземане на решение по тях.
	+ Неспазване на определените с вътрешноведомствени документи ред и организация на работа, както и контрол;
	+ Неспазване на установения ред и организация за извършване на оборота на електронни документи и документи на хартиен носител - поставяне на деловоден номер, спазване на установените срокове, възлагане по утвърдения ред и др.

Причините за констатираните нарушения са следните:

* непознаване на нормативната уредба, незаинтересованост;
* неизпълнение и/или забава при изпълнението на служебните задължения;
* липса на вътрешни актове, както и неактуализирането им;
* липса, занижен или недостатъчно ефективен вътрешен контрол;
* недостатъчна професионална квалификация и текучество;
* липса на съгласуваност, навременна комуникация и координация между отговорни дирекции и служители по конкретен случай;
* непълноти, противоречиви норми в нормативната уредба и вътрешните актове и др., необходимост от актуализация.

В резултат на извършените проверки от Инспектората са дадени препоръки с конкретни срокове за отстраняване на констатираните пропуски и нарушения.

Общият брой на дадените препоръки въз основа на извършените планови и извънпланови проверки от Инспектората през 2022 г. е 70 броя - 57 бр. са изпълнени с оглед предприемане на коригиращи действия за отстраняване на констатираните пропуски и несъответствия или са предприети организационни мерки за тяхното изпълнение/прилагане, 7 броя препоръки са в процес на изпълнение към края на 2022 г., 5 бр. препоръки са неизпълнени и 1 бр. препоръка е частично изпълнена.

През отчетния период Инспекторатът в Министерство на транспорта и съобщенията е инициирал 19 бр. промени във вътрешноведомствените актове на проверяваните административни структури.

 През 2022 г. бе утвърден от министъра на транспорта и съобщенията Антикорупционен план 2022 г. за изпълнение на Националната стратегия за превенция и противодействие на корупцията в Република България 2021 г. – 2027 г. от Министерството на транспорта и съобщенията и второстепенните разпоредители с бюджет към министъра на транспорта и съобщенията и Отчет за изпълнението на Антикорупционен план 2021 г. на Министерството на транспорта и съобщенията и второстепенните разпоредители с бюджет към министъра на транспорта и съобщенията.

 За изпълнението на плана от МТС и ВРБ са изготвят от Инспектората шестмесечен и годишен отчет до министъра на транспорта и съобщенията.

Съгласно изискването в чл. 8 от Насоките, одобреният Отчет за изпълнение на Антикорупционен план - 2021 г. и утвърденият Антикорупционен план - 2022 г. в Министерството на транспорта и съобщенията и второстепенните разпоредители с бюджет към министъра на транспорта и съобщенията за изпълнение на Националната стратегия за превенция и противодействие на корупцията в Република България, се публикуват в рубриката „Антикорупция“ на официалната интернет страница на Министерството на транспорта и съобщенията.